พระนางราชธาตุกัลยา

พระนางราชธาตุกัลยา (, ; 12 พฤศจิกายน ค.ศ. 1559 – พฤศจิกายน ค.ศ. 1603) เป็นพระวรชายาในพระมหาอุปราชาใน ค.ศ. 1586 ถึง 1593 และพระชายาในพระมหาอุปราชแห่งตองอูเป็นเวลาเจ็ดเดือนใน ค.ศ. 1603 พระนางเป็นที่รู้จักจากพระสิริโฉมที่งดงามซึ่งนะฉิ่นเหน่าง์ พระสวามีองค์ที่ 2 ได้นิพนธ์บทกวีถึงความงามของพระนางHtin Aung 1967: 138

พระประวัติช่วงต้น
พระนางราชธาตุกัลยาประสูติเมื่อวันที่ 12 พฤศจิกายน ค.ศ. 1559 ที่หงสาวดี เป็นพระราชธิดาของพระเจ้าบุเรงนองที่ประสูติจากพระนางราชเทวีHmannan Vol. 2 2003: 330 พระนางมีพระนามว่า ราชธาตุกัลยา เพราะพระนางเสด็จพระราชสมภพในวันอุทิศพระธาตุในมหาเจดีย์ที่หงสาวดีครั้งแรกของที่ถวายให้กับหอพระธาตุ ส่วนใหญ่เป็นทอง เงิน เครื่องเพชร หินล้ำค่า และพระพุทธรูป ถูกเรียกว่า ทัด-ดอว์ (ဓာတ်တော်) โดยคำว่า ทัด มาจากคำในภาษาบาลีว่า ธาตุ (Rhys Davids, Stede 1993: 340) ส่วนกัลยะ (ကလျာ) เป็นรูปภาษาพม่าของกัลยาณะ (Rhys Davids, Stede 1993: 199) พระนางสืบเชื้อสายจากอาณาจักรอังวะทางฝั่งของพระมารดา โดยพระนางมีพระเชษฐาและพระอนุชาร่วมพระบิดาพระมารดาเดียวกันอีก 2 พระองค์ พระเชษฐาคือ นรธาเมงสอ และพระอนุชา สิริสุธรรมราชาHmannan Vol. 3 2003: 68 ซึ่งทั้งสามพระองค์เจริญพระชนม์ที่พระราชวังกัมโพชธานีในหงสาวดี และได้เลื่อนขึ้นเป็นเชื้อพระวงศ์ชั้นสูงเมื่อเดือนมีนาคม ค.ศ. 1563 เมื่อพระมารดาได้รับการสถาปนาเป็นพระมเหสีองค์ที่ 3 และองค์สุดท้ายของพระเจ้าบุเรงนองHmannan Vol. 2 2003: 344

พระนางได้รับการศึกษาในพระราชวังซึ่งพระนางโปรดการแต่งกลอน (และต่อมากลายเป็นกวีที่มีชื่อเสียง)Ohn Shwe 1966: xvi เมื่อพระชนมายุ 15 พรรษาพระนางได้เข้าพิธีชินบยู หรือพิธีเจาะหูของเด็กผู้หญิงเมื่อวันที่ 27 กุมภาพันธ์ ค.ศ. 1574(Maha Yazawin Vol. 3 2006: 37): วันพุธ ขึ้น 7 ค่ำ เดือน Tabaung 935 ME = วันเสาร์ที่ 27 กุมภาพันธ์ ค.ศ. 1574

 ในวัฒนธรรมร่วมสมัย 
พระนางราชธาตุกัลยาเป็นตัวละครในภาพยนตร์และละครโทรทัศน์ไทยหลายเรื่อง อาทิละครเรื่อง สมเด็จพระนเรศวรมหาราช พ.ศ. 2530 ในชื่อ เจ้านางศิริเทวี รับบทโดย รัญญา ศิยานนท์ ละครเรื่อง มหาราชกู้แผ่นดิน พ.ศ. 2547 ในชื่อ เจ้านางเมวดี รับบทโดย สุภาภรณ์ แสงทอง ภาพยนตร์เรื่อง สุพรรณกัลยา พ.ศ. 2547 ในชื่อ พระนางธาตุกัลยา รับบทโดย ธิดารัตน์ จักรสิงห์โต ละครเรื่อง ตำนานสมเด็จพระนเรศวรมหาราช เดอะซีรีส์ ภาคศึกล้างแผ่นดิน พ.ศ. 2562 รับบทโดย สลิตา กลิ่นจันทน์https://mgronline.com/entertainment/detail/9610000096027https://pantip.com/topic/35646821 และละครเรื่อง หงสาวดี พ.ศ. 2569 ในชื่อ พระราชธาตุกัลยา รับบทโดย วริฏฐิสา ลิ้มธรรมมหิศร

หมายเหตุ

อ้างอิง

บรรณานุกรม






หมวดหมู่:ราชวงศ์ตองอู